stanford-oval/wikipedia huggingface dataset:
מיקמק – הסדרה
דמויות > דמויות משניות

ראש העיר (קובי פרג') – אומרים שהוא בן 2002, אבל אפילו הוא שכח מה גילו (אם כי בפרק 23 חגג את יום הולדתו ה-454 ושרו לו "שתזכה לשנה הבאה, עד 620 שנה"). תמיד מתעקש להוכיח שהוא צעיר ברוחו, ובכושר טוב יותר מכל הצעירים. פוליטיקאי מיומן, ששורד כל השנים בתפקיד (אף על פי שבמשחק עליו מבוססת הסדרה יצא לחופשה פעם), בזכות העובדה שהוא מסכים עם כולם ומבטיח הבטחות, גם אם הן סותרות. אדם חביב ובעל כוונות טובות, אך מבולבל ומעורפל. קשה להבין אותו ואי אפשר לסמוך על המילה שלו.
מיקיאוולי (שירי גדני) – עשירה, מרושעת, תחמנית ונקמנית. בעלת שאיפות גדולות, שלא תהסס לעשות כל שבידה, כדי להדיח את ראש העיר הזקן ולהגשים את מזימתה להשתלט על מיקמק סיטי כולה. היא בעלת בוטיק למותגי אופנה יוקרתיים, שאותו היא רוצה להרחיב לעוד ועוד סניפים. יד ימינה הוא מונדו, יצור ביבים, שמוכן לעשות הכול למענה, אף על פי שהיא לא יכולה לסבול את נוכחותו ואז היא לוחצת לו באף. שונאת מינימיקים ואף ניסתה בסרט לחסלם. אמה של אלקסיס.
מונדו (אילן גנני) – יצור מיוחד שאיש אינו יודע מאין בא ולאן הוא הולך, אך בסרט ״המסע לכוכב המינימיקים״ מתגלה כי הוא מינימיק. חנפן וגמלוני שכל מטרתו בחיים היא לקבל יחס כלשהו מגברת מיקיאוולי. מוכן לעשות כל דבר שהיא תבקש כדי לספק את רצונותיה. בחלומותיו הפרועים, הוא וגברת מיקיאוולי נשואים באושר ומגדלים מונדואים קטנים. המאכל האהוב עליו הוא זבובים אותם הוא לוכד. לדמות זו יש אפליקציה "מונדו" שמיועדת למכשירי אנדרואיד בלבד. בסרט מתגלה כי הוא המינימיק האבוד והוא בקע מאחת מהביצים הגדולות. הוא התגלה במדבר ואומץ משם על ידי מיקיאוולי.
אלקסיס (שירי גדני) – גאוותנית, עסוקה בעיקר במראה החיצוני וביצירת רושם שהיא הטובה ביותר בכל דבר. אין שני לה בכל מה שקשור למצבים חברתיים ושמירה על מעמדה הרם – היא תעשה הכול, כולל לרמות, לגנוב, להתחנף, ולהשתמש בעושרה של אמה, גברת מיקיאוולי. חברתה הטובה ביותר היא דולי, אותה היא מנצלת לרעה.
דולי (שירי גדני) – הולכת אחרי אלקסיס לכל מקום. לכאורה, ג'ינג'ית קטנה וחמודה, אך למעשה, חמת מזג. בדומה לענק הירוק, כאשר היא כועסת, גופה גדל לממדים ענקיים. אז היא יכולה להיות אלימה ומסוכנת, וכולם מפחדים ממנה (חוץ מאלקסיס). משמשת כשומרת הראש של אלקסיס בזכות התכונה הזו שלה. מתאהבת בג'ימבו בפרק 4 בעונה השנייה, באותו הפרק מתגלה כי קיבלת את התכונה לגדול בעקבות אכילה של עוגת ניסיון של סאני.
אקסל (קובי פרג') – גולש, איש טבע וזן, שחי חיים פשוטים, על חוף הים ועוסק בתורות לחימה, וחי על פי פילוסופיה שיצר לעצמו שנקראת הרוח הגדולה. נדמה שהוא מקבל כל דבר בשלווה סטואית, אך בשעת צרה, הוא הראשון לעזור. מבוגר קצת מהחבורה ומשמש מעין אב רוחני שלהם, אך עם זאת, נהנה לחגוג בחברתם ותמיד מנדב את המקום שלו למסיבות שהם עורכים.
רייני (שירי גדני) – אחותו הקטנה של מקס. הבעה מלנכולית על פניה. חובבת ספרי פנטזיה והרפתקאות. בעלת מוח חריף ותושייה רבה אותה היא שואבת לרוב מספרי הפנטזיה שלה. מזדנבת לפעמים אחרי החבורה, דבר אשר מוציא את מקס מדעתו.
דמויות > מינימיקים

פנסי – מינימיק המחמד של אלקסיס. כמו בעליו, הוא מגונדר ומפונק. אוהב סיכות, תכשיטים, סירוקים, ליטופים ופינוקים. תמיד ישמח להתלוות אל אלקסיס לטיולים כשהוא בתיק היד שלה, או סתם לשבת על ספסל בפארק ולאכול עוגיות יוקרתיות בצבע ורוד. אויבו של אלוויס.
אלביס – מינימיק המחמד של זואי. יצור טוב לב וחכם. שותף מלא להרפתקאות ולחוויות של החבורה ותמיד ימצא דרך לעזור בדרכו המיוחדת. חובב מושבע של חומפים ומאפינס. אויבו של פנסי, ויורק אש.
סנוז – מינימיק חמוד. אוהב בעיקר פירות, והתקשה בסרט לבקוע מהביצה. תיאור חיצוני: בצבע כחול בהיר, אף גדול ואדום, ושיער ארוך וכחול.
דראקו – מינימיק טוב לב ואחראי המופיע גם בסרט.
דמויות > דמויות אורחות

מיקשלן – תמנון. שף בעל תוכנית טלוויזיה משלו. הוא פרש ממקצועו כשטעם מהמרק של מונדו. הופיע בפרק 11 של העונה הראשונה.
אנטוניו וירוס – הופיע בפרקי ההמשך 2 ו-3 של העונה הראשונה. ניסה להפנט את ראש העיר ולהשתלט על מיקמק סיטי יחד עם מיקיאוולי. היה מאוהב במיקיאוולי וגם היא הייתה מאוהבת בו.
הלנה ון-דר מיק – הופיעה בפרק 4 של העונה הראשונה. ראש העיר הכין נשף לכבודה, הבת של אייל ההון הנודע קורנליוס ון-דר מיק. אקסל היה מאוהב בה.
מיק-ויקטור פלדמק – הופיע בפרק 10 של העונה הראשונה. היה עורך דינו של מונדו ועזר למיקיאוולי ומונדו לתבוע את מקס, אך כשל.
המיקטרול – הופיע בפרקים 6 ו-12 של העונה הראשונה. שקרן וערמומי, אוהב מאוד לדגדג מיקמקים.
ארמיק בריידן – מיקמק מפורסם, כוכב הסדרה "מיקמקים חסרי מנוח" בגילום מוק. הופיע בפרק 2 בעונה השנייה. בסוף הפרק בו הופיע מונדו חושף את מראו האמיתי וארמיק בריידן עובר לשחק בסדרה "היפים והמיקמקים". בנוסף ניסה לכבוש את לבה של זואי, אך קנאתו של מקס לא הובילה לדבר, אם כי מקס אמר שהוא לא מקנא.
פרופסור מיקמונד פרויד – הפסיכיאטר הטוב ביותר במיקמק סיטי ומדען מוכשר. בסדרה הופיע בפרק 6 של העונה השנייה, בו מיקיאוולי רכשה את שירותיו כדי לגרום למונדו להבריא. חבר בשלישיית הפרופסורים ואחיה של פרופסור קרול פרויד. פרודיה על זיגמונד פרויד.
בולי הבריון – הופיע בפרק 9 בעונה השנייה. טוב בכדור-ראש. הוא שגילה שסאני הוא סופר-מיקמק. בסוף הפרק התגלה כי מונדו העריץ אותו. בעל עיניים אדומות, דבר מאוד לא רגיל אצל מיקמקים.
טומי – הופיע בפרק 9 בעונה השנייה. ידיד של החבורה. עודד אותם בכדור-ראש. מאוד דומה לסאני באופי ובמראה החיצוני.
מיקו – קוסם. הופיע בפרק 10 בעונה השנייה. הוזמן ליום הולדתו של ראש העיר והוריד לו את השפם, מה שגרם לתסבוכת גדולה בפרק.
מר מיקובסקי – הופיע בפרק 11 בעונה השנייה. אחד מחברי מועצת העיר. בפרק הוזמן לבית חולים בשל הצינון שלו, ובעקבות כך הקימו בחירות לחבר מועצה שיחליף אותו.
ארתור מיקלשטיין – היה יועץ הבחירות של מונדו למועצת העיר בפרק 11 בעונה השנייה. משלב מיקמקית (עברית במקור) ואנגלית. פרודיה על ארתור פינקלשטיין.
פרקים > העונה הראשונה

העונה הראשונה שודרה במספר ערוצים:
yesVOD kids: העונה עלתה לשירות לראשונה ב-28 ביולי 2011, והסתיימה ב-12 באוקטובר 2011. הפרקים שודרו כל אחד בפני עצמו.
Mik Cinema: הקולנוע באתר מיקמק, העונה שודרה לראשונה מה-3 באוגוסט 2011 (קצת לאחר תחילת העונה ב-yesVOD) עד ה-30 באוקטובר 2011 (קצת לאחר סיום העונה ב-yesVOD). הפרקים שודרו כל אחד בפני עצמו.
ניקלודיאון ישראל (yes): הפרקים שודרו מה-9 באוקטובר 2011 עד ה-17 באוקטובר 2011. הפרקים שודרו באופן של כל 2 פרקים ברצף בימי ראשון עד חמישי.
ערוץ זום: הסדרה שודרה בשידורים חוזרים החל מ-28 ביולי 2018 למנוי yes ,HOT ופרטנר tv.
HOT VOD young: העונה עלתה לשירות החל מה-21 במרץ 2018.
עונה זו כוללת את פרקים 1–13 של הסדרה.
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל> yes VOD | תאריך שידור מקורי ישראל> ניקלודיאון |
| --- | --- | --- | --- | --- |
| 1 | 1 | השיקוי של השיהוק | 28 ביולי 2011 | 9 באוקטובר 2011 |
| 2 | 2 | הווירוס – חלק א' | 28 ביולי 2011 | 9 באוקטובר 2011 |
| 3 | 3 | הווירוס – חלק ב' | 3 באוגוסט 2011 | 10 באוקטובר 2011 |
| 4 | 4 | אקסל מאוהב | 10 באוגוסט 2011 | 10 באוקטובר 2011 |
| 5 | 5 | הטראומה של סאני | 17 באוגוסט 2011 | 11 באוקטובר 2011 |
| 6 | 6 | המסע אל לב ההר | 27 באוגוסט 2011 | 11 באוקטובר 2011 |
| 7 | 7 | הסוד של מקס | 31 באוגוסט 2011 | 12 באוקטובר 2011 |
| 8 | 8 | אליפות הסקייטבורד | 7 בספטמבר 2011 | 12 באוקטובר 2011 |
| 9 | 9 | בחזרה לעתיד | 14 בספטמבר 2011 | 14 באוקטובר 2011 |
| 10 | 10 | יצאת מונדו | 21 בספטמבר 2011 | 14 באוקטובר 2011 |
| 11 | 11 | מרק החלומות | 28 בספטמבר 2011 | 16 באוקטובר 2011 |
| 12 | 12 | אגדה לרייני | 5 באוקטובר 2011 | 16 באוקטובר 2011 |
| 13 | 13 | סאניום 77 | 12 באוקטובר 2011 | 17 באוקטובר 2011 |
פרקים > העונה השנייה

העונה השנייה משודרת במספר ערוצים:
yesVOD kids: העונה החלה את שידוריה לראשונה ב-21 ביוני 2012, והסתיימה ב-8 ביולי 2012 יחד עם סיום העונה בניקלודיאון. כל פרק משודר בפני עצמו.
Mik Cinema: הקולנוע באתר מיקמק, העונה משודרת מ-21 ביוני 2012. הפרקים משודרים כל אחד בפני עצמו.
ניקלודיאון ישראל (yes): הפרקים שודרו לראשונה באופן של כל 2 פרקים ברצף מה-1 ביולי 2012 עד 8 ביולי 2012. הפרקים שודרו כל יום בימי ראשון-חמישי.
ערוץ זום: הסדרה שודרה בשידורים חוזרים החל מ-28 ביולי 2018 למנויי yes ,HOT ופרטנר tv.
HOT VOD young – העונה עלתה לשירות החל מחודש אוגוסט 2018.
עונה זו כוללת את פרקים 14–26 של הסדרה.
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל> yesVOD | תאריך שידור מקורי ישראל> ניקלודיאון |
| --- | --- | --- | --- | --- |
| 14 | 1 | בגדי המיקמק החדשים | 21 ביוני 2012 | 1 ביולי 2012 |
| 15 | 2 | מיקמקים חסרי מנוח | 21 ביוני 2012 | 1 ביולי 2012 |
| 16 | 3 | לשחרר את אלביס | 2 ביולי 2012 | 2 ביולי 2012 |
| 17 | 4 | השיר של ג'ימבו | 2 ביולי 2012 | 2 ביולי 2012 |
| 18 | 5 | רובוטאון | 3 ביולי 2012 | 3 ביולי 2012 |
| 19 | 6 | ההחלפה | 3 ביולי 2012 | 3 ביולי 2012 |
| 20 | 7 | הבאג של מונדו | 4 ביולי 2012 | 4 ביולי 2012 |
| 21 | 8 | עולמות מקבילים | 4 ביולי 2012 | 4 ביולי 2012 |
| 22 | 9 | סופר סאני | 5 ביולי 2012 | 5 ביולי 2012 |
| 23 | 10 | תעלומת השפם הנעלם | 5 ביולי 2012 | 5 ביולי 2012 |
| 24 | 11 | המועמד | 8 ביולי 2012 | 8 ביולי 2012 |
| 25 | 12 | התותח של מיקהאוזן | 8 ביולי 2012 | 8 ביולי 2012 |
| 26 | 13 | ההצגה של ראש העיר | 8 ביולי 2012 | 8 ביולי 2012 |
פרקים > העונה השלישית

עונה זו כוללת ארבעה פרקים בלבד. הפרק הראשון של העונה פורסם בערוץ היוטיוב של מיקמק בשנת 2014, לכבוד המונדיאל של אותה שנה. הפרק השני נוסף בחודש יולי 2019 לשירות HOT VOD young. שני פרקים נוספים הופצו ב-1 באוגוסט 2021 ל-HOD VOD young.
| מספר הפרק (בסדרה) | מספר הפרק (בעונה) | שם הפרק | תאריך שידור מקורי ישראל |
| --- | --- | --- | --- |
| 27 | 1 | הגביע הוא שלנו | 3 ביולי 2014 |
| 28 | 2 | חורף תמידי | 14 ביולי 2019 |
| 29 | 3 | מיקאדברה | 1 באוגוסט 2021 |
| 30 | 4 | משרתן של שתי אדוניות | 1 באוגוסט 2021 |
פרקים > קצרים

מספר קצרים הופצו לערוץ היוטיוב של מיקמק לפני שידור הסדרה; קטעי פספוסים הופצו במהלכה.[דרושה הבהרה]
| מספר הפרק | שם הפרק |
| --- | --- |
1: "מקס מציג את עצמו"
2: "זואי מציגה את עצמה"
3: "סאני מציג את עצמו"
4: "ג'ימבו מציג את עצמו"
5: "אלכסיס ודולי מציגות את עצמן"
6: "ראש העיר מציג את עצמו"
7: "רייני מציגה את עצמה"
8: "מיקיאוולי מציגה את עצמה"
9: "מונדו מציג את עצמו"
פרקים > קצרים > פספוסים

| מספר הפרק | שם הפרק |
| --- | --- |
3: "הווירוס – חלק ב'"
13: "סאניום 77"
17: "השיר של ג'ימבו"
19: "ההחלפה"
20: "הבאג של מונדו"
26: "ההצגה של ראש העיר"
המסע לכוכב המינימיקים

בתחילת השנה האזרחית 2013, נשאל בסקר באתר מה מיקמקים ירצו לשנה החדשה: מופע מיקמק, עונה שלישית לסדרה וסרט מיקמק. סרט מיקמק הגיע למקום השני כאשר הסדרה במקום הראשון. באתר המכללה הישראלית לאנימציה נחשף בכתבה לקראת סוף השנה כי האולפנים שעובדים על הסדרה עובדים בימים אלו על סרט באורך מלא. הסרט עלה לאקרנים בקיץ 2013, במאי הסרט שי כרמלי פולק ותסריטאי הסרט גיא צחורי אמרו ישנה אפשרות לסרט המשך. בנוסף, בשלושת החודשים הראשונים להקרנות הסרט נמכרו כל הכרטיסים מבעוד מועד מה שנחשב למעין שובר קופות באפריל 2013 יצא לראשונה הספר המסע לכוכב המינימיקים המבוסס על הסרט ואותו דמות אשר יצרה תמי- שם טוב בו בספר זה יש 150 עמודים. ובינואר 2014 היה ניתן לקנות בובות המשחק החדשות של הסרט אך על פי שלאחר הסגירה שהתקיימה במאי 2014 בחמשת סניפי המיקפה ושלושת סניפי המיקסינימה לאחר שנחלו כישלון כספי גדול וחוסר ביקורים בהם וב-2015 ניתן לקנות הבובות האלה כבר חנויות חברת הפנינג כבר חצי שנה. ונכון ב-30 ביולי 2015 הסרט זכה לאפליקציה מיוחדת חדשה שבשם הסרט במשחק זה יש 31 שלבים העיר, הר הגעש, החלל, כוכב המינימיקים, הנהר ועוד וב-7 בינואר 2016 האפליקציה של הסרט יצאה לראשונה לאייפון ואייפד לגרסת הiOS.
לא היה ניתן לצפות בו מאחר שבמאי 2014 נסגרו כל חמשת סניפי המיקפה ושלושת סניפי המיקסינימה לאחר שנחלו כישלון כספי גדול וחוסר ביקורים בהם. החל מה- 16 ביולי 2015 ניתן לצפות בסרט בבתי הקולנוע הרגילים. החל מ-21 בדצמבר 2015 ניתן לצפות בסרט בYes ובHot. והחל מינואר 2016 ניתן לקנייה ב-DVD.[דרוש מקור]
ראו גם

המסע לכוכב המינימיקים
מיקמק
הערות שוליים

↑  Infantil, Animação, מיקמק - הסדרה, באתר https://www.tvtime.com/, ‏2011
↑  שירי הסדרה "מיקמק", באתר חן גוסלר - מלחין, מעבד ומפיק מוזיקלי
↑  מאוראיקסטייל, מקס-מיקמק הסדרה, באתר מאוראיקסטייל
שלמה להט (לנדאו)

ערך זה עוסק בסגן מפקד חיל האוויר ומנכ"ל אל-על. אם התכוונתם לראש עיריית תל אביב-יפו ואלוף בצה"ל, ראו .
| --- | --- |
שלמה להט (לנדאו), 1955
שלמה להט (לנדאו), 1955
 לידה:  1924 אוסטריה
 פטירה:  1999 (בגיל 75 בערך) ישראל
 תאריך עלייה:  1933
 מדינה:  ישראל 
 השתייכות:  הצבא הבריטי הצבא הבריטי  צבא הגנה לישראל
 תקופת הפעילות:  1942–1946 (הצבא הבריטי)   1948 – 1958 (צה"ל)
 דרגה:   אלוף-משנה
 תפקידים בשירות
  מפקד טייסת 103   מפקד בסיס חצור  ראש מחלקת המבצעים בחיל האוויר  ראש מחלקת אוויר
 פעולות ומבצעים
 מלחמת העולם השנייה   מלחמת העצמאות   מלחמת סיני
 תפקידים אזרחיים
 מנכ"ל אל על סנכ"ל דיסקונט השקעות
 
שלמה להט (1924–1999) היה אלוף-משנה בצה"ל, סגן מפקד חיל האוויר ומנכ"ל חברת אל על.
ביוגרפיה

להט, בנם של גרטה ומשה לנדאו, נולד בווינה שבאוסטריה ועלה לארץ ישראל ב-1933. הוריו היו חברי הגרעין "בתלם" וממייסדי קיבוץ עין גב ב-1937.
התנדב לארגון ההגנה וב-1942 התגייס לצבא הבריטי, ביקש להגיע לחיל האוויר המלכותי ולשרת כטייס אך נענה כי אין מגייסים תושבי ארץ ישראל לחיל זה ושובץ ליחידת תובלה עמה לחם בקרבות אל-עלמיין, ובפלישת בעלות הברית לאיטליה. במקביל היה פעיל ההעפלה וסייע בהברחת נשק ויהודים לישראל. השתחרר מהשירות ב-1946 ובהמשך ניסה להתקבל לשירות האוויר של ההגנה אולם נדחה. לנדאו נסע לניו יורק, ארצות הברית ללימודי הנדסת חשמל כשבכוונתו ללמוד גם טיסה במקביל. עם הגיעו לניו יורק נרשם לבית ספר פרטי לטייס ועד תחילת שנת הלימודים האקדמיים החל ללמוד את הפרקים העיוניים של לימודי הטיס. במקביל עבד במשלחת ארגון ההגנה בארצות הברית. בראשית 1948 הצליח לנדאו להשתלב בקורס טיס בבייקרספילד, קליפורניה שארגן טדי קולק ועזב את לימודי ההנדסה.
ביולי 1948 שב לנדאו לישראל היישר לעיצומה של מלחמת העצמאות. הוא שובץ כטייס בטייסת א' ("טייסת תל אביב"), פיקד על טייסת הנגב באוקטובר-נובמבר 1948 והשתתף בהפצצת כיס פלוג'ה, בינואר 1949 מונה למפקד הראשון של טייסת 100 במתכונתה החדשה בבסיס עקרון ושירת בתפקיד זה במשך 3 חודשים. באפריל 1949 עבר לטייסת 103 - טייסת הדקוטות, שירת בטייסת מטוסי B-17, בהמשך מונה לסגן מפקד טייסת 103 ובפברואר 1950 למפקדה.
בסוף שנת 1950 נערך בצה"ל תרגיל "צמד" בו הפגין חיל האוויר ביצועים נמוכים וספג ביקורת קשה על תפקודו. אחת ממסקנות התרגיל הייתה כי יש לשפר את הכשרת המפקדים וב-1951 נבחרו שני המפקדים הראשונים ללימודים בחו"ל, עזר ויצמן אשר נשלח לאנגליה ושלמה להט לנדאו, שהיה לקצין הראשון מצה"ל שנשלח ללימודים בבית הספר לפיקוד ומטה בארצות הברית, אותו סיים בהצטיינות. בשובו מונה למפקד בסיס תל נוף ואחר כך למפקד בסיס חצור.
ב-1953 עבר למטה החיל ועמד בראש מחלקת המבצעים. בתפקיד זה יצא ללא אישור ב-3 בספטמבר 1953, לטיסת צילום במצרים במטוס מוסקיטו. יחד עם בן זוגו, הנווט נתן אלדר, צילמו השניים את שדות התעופה בקהיר ובאלכסנדריה וגילו תכונה רבה של מטוסי קרב והפצצה. בשובם דרש מפקד חיל האוויר דן טולקובסקי להעמידם למשפט צבאי, אך התערבותו של דוד בן-גוריון, שהתרשם מהמבצע הנועז ומתוצאותיו הביאה לביטול הדרישה. השפעת הצילומים הייתה הגדלת תקציב החיל ושיפור היערכותו.. בתפקיד רמ"ח מבצעים ריכז להט, בין השאר, את ההכנות למבצע שנונית.
תפקידו הבא היה ראש מחלקת אוויר וסגן מפקד החיל, היה ממתכנני מבצע קדש ופיקד על מבצע שחרית, ההטסה החפוזה לארץ של עשרות מטוסי המיסטר מצרפת ערב המלחמה.
ב-1958 יצא ללימודי מנהל תעשייתי באוניברסיטת קולומביה בניו יורק. עם שובו ב-1960, מונה למשנה למנכ"ל ויו"ר אל על, אפרים בן ארצי ולראש אגף המבצעים של החברה. ערב כניסתו של להט לתפקיד השתתף בהכנות לחלקה של אל על במבצע לכידת אדולף אייכמן בפועל שימש להט כמנהל החברה וב-1966 מונה רשמית למנכ"ל. ביולי 1967 התפטר להט מאל-על יחד עם היו"ר, בן-ארצי.
להט חבר לדן טולקובסקי שמונה למנכ"ל דיסקונט השקעות וכיהן כסגנו ואחד מבעלי המניות הבולטים בחברה ובחברות שהשקיעה בהן. כמו כן היה חבר מועצת המנהלים של ישקר. הוא היה מאבות תעשיית ההיי-טק בישראל. בין השאר התיידד עם אפי ארזי בעת שזה ביקר בישראל, מה שהביא להשקעה של דסק"ש בהקמת סאיטקס.
הערות שוליים

↑  קורס הטיס בביקרספילד באתר חיל האוויר
1 2  יצחק זמיר, "מפקדים בחיל - סא"ל שלמה לנדאו" ביטאון חיל האוויר, 1952, גיליון 19, עמ' 130-135
↑  עודד מרום, טייסת הנגב במלחמת העצמאות, עמותת חיל האוויר, 2003
↑  תרגיל "צמד" באתר חיל האוויר
↑  דני שלום, כרעם ביום בהיר, באוויר - פרסומי תעופה, 2002, עמ' 19
↑  אליעזר כהן, צבי לביא, השמים אינם הגבול, ספריית מעריב, 1990, עמ' 126
↑  אביגדור שחן, חישול הכנפים, הוצאת משרד הביטחון, 1991, עמ' 219
↑  מבצע שחרית באתר חיל האוויר
↑  לובה וולק, מורשת אל-על - המנכ"לים לדורותיהם - שלמה להט, אתר מורשת אל-על
↑  דלית מילשטיין, בדרכו שלו, אפי ארזי: ביוגרפיה, 2005, עמ' 63
מורובוט

| --- | --- |

 סוגה:  קומדיית מצבים
 יוצרים:  שראל פיטרמן, אלעד חן
 כותבים:  שראל פיטרמן, אלעד חן
 בימוי:  אביעד קידר
 שחקנים:  מאיה ורטהיימר איתי תורג'מן שני קליין שראל פיטרמן איתמר רויטברג נטע אורבך שי הראל נועם שני אסף כהן   אריאל אבנון
 ארץ מקור:  ישראל ישראל
 שפות:  עברית
 מספר עונות:  2
 הפקה
 צלמים:  עמוס רפאלי
 אורך פרק:  24 דקות
 שידור
 רשת שידור בישראל:  ערוץ KidZ למנויי HOT
 תקופת שידור מקורית:  27 באוקטובר 2019 – 17 בפברואר 2020
מורובוט היא סדרת טלוויזיה קומית ישראלית, אשר נוצרה על ידי שראל פיטרמן ואלעד חן. הסדרה שודרה בערוץ KidZ למנויי HOT בלבד, כאשר פרק הבכורה שודר ב-27 באוקטובר 2019.
בתחרות פרסי הטלוויזיה לילדים ולנוער ה-1 הסדרה הייתה מועמדת לארבעה פרסים.
תקציר העלילה

הסדרה מתרחשת בבית ספר עתידים, בית ספר רגיל לחלוטין, חוץ מדבר אחד - יש בו מורה רובוטית. בתחילת הסדרה, אושר, תלמיד מופרע שמרבה להסתבך בצרות, גרם לעזיבת המורה שני מבית הספר, שנמאס לה להתמודד איתו. לאחר העזיבה, אושר וחברתו הטובה, מיכל, מגלים שהמורה למדעים, פדרו, המציא מורובוט (מורה רובוטית) שדומה לשני. אושר ומיכל ספרו לפדרו שהמורה שני עוזבת את בית הספר, ושכנעו אותו שהמורובוט שהוא המציא יחליף אותה. במהלך הסדרה רואים כיצד מיכל, אושר ופדרו מנסים להסתיר את העובדה שמורובוט רובוטית, וכמו כן קורים בבית הספר דברים מצחיקים ולא שגרתיים.
דמויות ושחקנים

שני בלום (מאיה ורטהיימר) - המורה של כיתה ח' שעזבה את בית הספר. פדרו אלפונסו גונזלס אזואלי המציא אנדרואיד בדמותה. בתחילת העונה השנייה גילתה על קיומה של מורובוט באמצעות סרטון באינטרנט, ועשתה הסכם עם פדרו שימשיך להרוויח על חשבונה משכורת, בתמורה שלא תגלה לעולם על מורובוט. צוין שהיא עשתה הסבת מקצוע והפכה להיות תכשיטנית באילת.
מורובוט (מאיה ורטהיימר) - אנדרואיד דמוי אדם שהומצא על ידי פדרו אלפונסו גונזלס אזואלי. נראה כמו שני. במהלך הסדרה לומדת על חייהם של בני האדם. במקור הייתה אנדרואידית לצורכי לחימה, בשם "חני פיטרמן".
יזהר סימן טוב (איתי תורג'מן) - מנהל בית ספר עתידים. חלומו להיות כוכב ריאליטי. מאוהב בשני הרובוטית, וחושב שהיא שני האמיתית.
גילה (גילי) פיינשטיין בלות (שני קליין) - מורה וסגנית מנהלת קשוחה בבית ספר עתידים. אמו של יהיר. אויבת של מורובוט. החזיקה בשיא המאיות הגדול ביותר מ-1982 עד שהתואר נגזל על ידי מיכל.
פדרו אלפונסו גונזלס אזואלי (שראל פיטרמן) - מורה למדעים בבית ספר עתידים. מדען כושל שהמציא את מורובוט. טבעוני. היה מורה לריקוד בשנת 2011 במלון "קלאב הוטל" נהריה. מאלף כלבים ובעל כלב משלו.
אושר בראון (איתמר רויטברג) - החבר הטוב ביותר של מיכל. בפרק הראשון כמעט מסולק מבית הספר. מאוהב במיכל אך לא יודע שגם היא מאוהבת בו.
מיכל שקד (נטע אורבך) - החברה הטובה ביותר של אושר. תלמידה מצטיינת. מאוהבת באושר ואינה יודעת שגם הוא מאוהב בה.
ליאן רקאנטי (שי הראל) - מלכת הסטייל של בית ספר עתידים. מרוכזת בעצמה. בעונה השנייה מיכל גמלה אותה מהאינסטגרם וכשליאן התאהבה באושר, מיכל קינאה וגרמה לה לחזור לאינסטגרם.
ליאונל קייסי (נועם שני) - התלמיד הכי טיפש בבית הספר. אוהב כדורגל.
יהיר בלות (אסף כהן) - תלמיד יהיר ושחצן. בנה של גילה. התלמיד החכם ביותר בכיתה.
אביעד קליין (אדם שיאון) - תלמיד חדש בכיתה ח׳1 שנשלח על ידי אמו הבכירה במערכת הביטחון למשימה סודית, שתחשוף את הרובוט בבית הספר. שמו האמיתי הוא גילי. ליונל הוא היחיד שהכיר אותו קודם.
אילנה (גליה ישי) - מורה מבוגרת שעובדת בבית הספר.
דבורה קפלן - מורה שעבדה בעבר בבית הספר. כתבה ספר על אילופי תלמידים. פוטרה מרצון, מכיוון שכולם חשבו שהשתגעה. יש על שמה תסמונת.
זוהרה סימן טוב (עינת שרוף) - המנהלת הקודמת של עתידים. אמו של יזהר.
עמוס זרחין (יגאל עדיקא) - הטכנאי שבו שני התאהבה.
דין קסטנר (דין הפנר) - כוכבת הסדרה "קפואה". בוגרת בית הספר עתידים. תלמידתה לשעבר של גילה.
יערה שקד (יעל טל) - אימה של מיכל, אשר הייתה נשואה לאלעד והתגרשה ממנו.
אלעד שקד (גיל וייס) - אביה של מיכל, אשר היה נשואי ליערה והתגרש ממנה.
ליופולד קייסי - אביו של ליונל.
הרצל (דור מור) - בעל הקפיטריה של בית הספר.
משה הכתב (משה אבוטבול) - כתב אתר הנוער פרוגי (עונה 1)
שידור

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 27 באוקטובר 2019 | 13 בנובמבר 2019 |
|  | 2 | 10 | 10 | 2 בפברואר 2020 | 17 בפברואר 2020 |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2021 | פרסי הטלוויזיה לילדים ולנוער | סדרה קומית | מורובוט – עונה 2 | מועמדות |
| 2021 | פרסי הטלוויזיה לילדים ולנוער | בימוי בסדרה קומית | אביעד קידר | מועמדות |
| 2021 | פרסי הטלוויזיה לילדים ולנוער | תסריט בסדרה קומית | שראל פיטרמן, אלעד חן | מועמדות |
| 2021 | פרסי הטלוויזיה לילדים ולנוער | האיפור הטוב ביותר | הילה מינס | מועמדות |
ההיילנדס הסקוטיים

מחוז הרמה (Highland) בסקוטלנד
ההיילנדס הסקוטיים (או הרמה הסקוטית, באנגלית: Scottish Highlands, בגאלית סקוטית: A' Ghàidhealtachd) הם אזור הררי היסטורי בצפון מערב סקוטלנד. אזור ההיילנדס משתרע על פני כמעט 10,000 קמ"ר, מאוכלס בדלילות ומאופיין ברכסי הרים רבים, בתוכם ההר הגבוה באיים הבריטים, בן נוויס. בעבר, היה האזור מאוכלס יותר, אך מאז המהפכה התעשייתית החל תהליך של הגירה מסיבית מהאזור לחלקים העירוניים של סקוטלנד. האוכלוסייה מונה כ-234,000 תושבים, המדברים שלוש שפות: אנגלית, סקוטית וגאלית. מבחינה תרבותית, נבדלת הרמה משפלת סקוטלנד ("Lowlands") במספר מאפיינים: רוב הרמה שייכת לאזור שהיה דובר גאלית סקוטית; וישנו דמיון מסוים בין התרבות המקומית לזו האירית — שפה גוידלית, ענפי ספורט ייחודיים ומוזיקה קלטית.
כלכלה

ההיילנדס הוא האזור הגדול ביותר בייצור הוויסקי של סקוטלנד, בו מעל 47 מזקקות. זה גם הופך את האזור למוקד תיירותי, עם תיירים רבים המעוניינים לטעום את התוצרת המקומית.
בהיילנדס יש גם תעשיית עץ מרשימה, המספקת ניסור, ייצור עיסת נייר, וייצור סחורות בעלות ערך גבוה יותר.
הים שמסביב להיילנדס הוא העשיר בעולם לדגים.
כלכלה > וסט היילנד ויי

וסט היילנד ויי הוא שביל הליכה שאורכו 154 קילומטרים (96 מיילים) וחוצה את מערב ההילנדס מדרום לצפון. השביל מתחיל בעיירה מילגאי (אנ') ומסתיים בעיירה פורט ויליאם. השביל נחשב ליפה ביותר בבריטניה ועובר דרך מספר עיירות ציוריות וכן לאורכו של לוך לומונד. נהוג לצעוד את השביל בשבעה ימים כששיא עולם בריצת הרים עומד על 15 שעות מדרום לצפון.
לאורך השביל סימון ברור והוא נוח למטיילים כיוון שהעיירות בדרך מתאימות לקליטת תיירים: מסעדות, פאבים, בתי מלון ואכסניות ולרוב סופרמרקטים שמחזיקים במפת השביל ושאר ציוד דרוש.
דת

הרפורמציה הסקוטית של 1560, שהחלה בשפלה, חדרה במידה מועטה לחלקים הגבוהים של הארץ. הקתוליות נשארה הדת השלטת ברוב חלקי האזור, לעומת הפרוטסטנטיות הבריטית שהתפשטה ביתר הארץ.
הערות שוליים

↑  The Highlands, #SCOTLANDISNOW
| --- | --- |
בקרת זהויות :  NLI: 987007560457205171  GND: 4072495-5  LCCN: sh85060768  NKC: ge290731 
ערך זה הוא קצרמרבנושא גאוגרפיה של סקוטלנד. אתם מוזמנים לתרום לוויקיפדיה ו.
יאסון (מיתולוגיה)

| --- | --- |

 תרבות:  מיתולוגיה יוונית 
 אב:  איסון 
 אם:  אמפינומה 
 אחים:  פרומאכוס 
 בן או בת זוג:  קראוסה, מדיאה, היפספילה 
 צאצאים:  Mermerus, Tisander, Thessalus, מדוס, Deipylus, Alcimenes, Euneus, Pheres, Eriopis 
 
יאסון מביא לפליאס את גיזת הזהב. ציור על גביע מן המאה הרביעית לפנה"ס הנמצא בלובר בפריז.
יאסון (ביוונית: Ίασων) הוא גיבור מן המיתולוגיה היוונית. נודע בעיקר בזכות הנהגתו את הארגונאוטים במהלך החיפוש אחר גיזת הזהב ובהיותו מושא אהבתה של המכשפה מדיאה. אביו היה איסון, מלכה החוקי של יולקוס.
המקורות העיקריים לסיפורו של יאסון הם הפואמה האפית "ארגונאוטיקה" שנכתבה בידי אפולוניוס מרודוס, היצירה "מטמורפוזות" מאת אובידיוס והמחזה הטרגי "מדיאה" שכתב אוריפידס.
ילדות ונעורים

יאסון נולד לאיסון, יורש העצר החוקי של יולקוס שבתסליה (העיר וולוס שביוון של ימינו). זהות אימו של יאסון משתנה מגרסה לגרסה.
לאחר שאיסון הודח מכס המלכות בידי אחיו למחצה, פליאס, דאג האחרון להרוג את כל צאצאי איסון כדי להימנע מהופעת יורשים חוקיים שיטענו לכתר. מתוך חשש לחיי יאסון התינוק, הבריחו אותו הוריו אל כיירון – הקנטאור שהיה מחנכם של גדולי גיבורי יוון, ביניהם אכילס והרקולס – והודיעו ברבים שהוא מת. פליאס, חושש למקומו, הלך לטכס עצה עם האוראקל שהזהירו מפני אדם הנועל סנדל אחד בלבד.
כעבור שנים רבות שב יאסון חזרה למולדתו. על דרכו נקרתה זקנה שביקשה שיעזור לה לחצות את הנהר. יאסון נחלץ לעזרתה ואיבד תוך כדי כך אחד מסנדליו. הזקנה הייתה האלה הרה שבחנה את טוב לבו ובעקבות עמידתו במבחן נטתה לו חסד מאותו רגע.
בהגיעו ליולקוס ראה פליאס את יאסון בעל הסנדל האחד וידע שזה עתיד למלוך תחתיו. יאסון תבע את המלוכה המגיעה לו על פי חוק, ופליאס, בתקווה אחרונה, הסכים לפנות את כסאו בתנאי שיאסון ייצא למשימה ממנה חשב שאיש לא יכול לשוב בשלום. המשימה הייתה הבאת גיזת הזהב מקולכיס אשר במזרח הים השחור.